Potspelspan ‘begrawe’ res | Netwerk24
Potspelspan ‘begrawe’ res
Die Undertakers-potspelspan is Hein van Staden, Dewald Dixon, Dian Swart en Gert Hibbert (kaptein).
Die Undertakers-span het op sy ryk geskiedenis geboutoe dié potspelspan die Weskus se A-liga vir die 18de keer gewen het.
Die eindstryd van die Wes­kus se A-liga is Donderdag 20 November by Phoenix-potspelklub in Vredenburg beslis. Volgens Gert Hibbert, voorsitter van Weskus-potspel, was die ligakompetisie beson­der sterk vanjaar met agt spanne wat om die titel meegeding het.
“Baie min punte het die eerste vier spanne van mekaar geskei, met Ballbreakers en Poolbar A van Poolbar-klub, Hoppers van Rooikrans en Undertakers van Phoenix-klub in Vredenburg.”
Die uiteindelike wenners was die Undertakers wat Hoppers oortuigend in die eindstryd met 11-7 geklop het.
Die Undertakers-span is 21 jaar oud en is die oudste en mees suksesvolle span in die liga. Die Weskus se B-liga is nog in volle gang en die eindstryd sal vroeg in Desember plaasvind.